|  |  |
| --- | --- |
|  | «Татмедиа» республика матбугат һәм массакүләм коммуникацияләр агентлыгының  2021 елның \_\_\_\_\_\_\_\_  \_\_\_\_\_\_ номерлы боерыгы белән  РАСЛАНДЫ |

2020 елгы Бөтенроссия халык саны алуны массакүләм мәгълүмат чараларында иң яхшы яктыртуга республика конкурсы уздыру турында

НИГЕЗЛӘМӘ

**1. Гомуми нигезләмәләр**

* 1. Әлеге Нигезләмә Татарстан Республикасы Министрлар Кабинетының 2021 елның 16 октябрендәге 2043-р номерлы күрсәтмәсе нигезендә 2020 елгы Бөтенроссия халык саны алуны массакүләм мәгълүмат чараларында иң яхшы яктыртуга республика конкурсын (алга таба – Конкурс) оештыру һәм уздыру тәртибен, шартларын билгели.
  2. Конкурсны оештыручы – «Татмедиа» республика матбугат һәм массакүләм коммуникацияләр агентлыгы (алга таба –Оештыручы, Агентлык).
  3. Конкурс 2021 елның 1 ноябреннән 2021 елның 25 ноябренә кадәр үткәрелә.

1.4. Конкурс үткәрү турында мәгълүмат түбәндәге адрес буенча Агентлыкның «Интернет» мәгълүмат-телекоммуникация челтәрендәге рәсми сайтына урнаштырыла: <https://www.tatmedia.tatarstan.ru> («Яңалыклар» һәм «Конкурслар һәм проектлар» бүлекләрендә) (алга таба – Агентлыкның рәсми сайты). Конкурс үткәрү турындагы мәгълүматта Конкурс үткәрү шартлары, номинацияләр, конкурс эшләрен бәяләү критерийлары һәм тәртибе, гаризалар кабул ителә башлау һәм тәмамлану урыны, сроклары, аларны тапшыру тәртибе, бүләкләр күләме һәм бүләкләү рәвеше, шулай ук Конкурс нәтиҗәләрен игълан итү тәртибе һәм сроклары күрсәтелә.

1. **Конкурсның максатлары һәм бурычлары**

* 1. Кокурсның максатлары түбәндәгеләр:

массакүләм мәгълүмат чаралары аша җәмәгатьчелеккә 2020 елгы Бөтенроссия халык саны алу, аның максатлары, бурычлары һәм үткәрелү тәртибе турында мәгълүмат бирүне арттыру;

халыкта, 2020 елгы Бөтенроссия халык саны алуның иҗтимагый-сәяси, икътисадый һәм социаль әһәмиятен аңлап, аңа карата уңай караш булдыру;

2020 елгы Бөтенроссия халык саны алудагы яңалыкларны алга таба да актив куллануга ярдәм итү.

* 1. Конкурсның төп бурычлары түбәндәгеләр:

Татарстан Республикасы массакүләм мәгълүмат чараларында 2020 елгы Бөтенроссия халык саны алуга багышланган материалларның санын һәм сыйфатын арттыру;

медиабергәлекне 2020 елгы Бөтенроссия халык саны алуның максатларын һәм бурычларын яктыртуга стимуллаштыру;

гражданнарның халык саны алуда катнашуын арттыру юлы белән аның нәтиҗәләрен яхшырту.

1. **Конкурска гариза бирүчеләр һәм конкурста катнашучылар**
2. 3.1. Конкурста массакүләм мәгълүмат чаралары редакцияләре (алга таба – ММЧ), аерым журналистлар, журналистлар коллективлары катнаша ала.
4. Конкурста катнашучылар – тапшырылган эшләре Конкурста катнашырга рөхсәт ителгән гариза тапшыручылар (алга таба – катнашучылар).
5. **Конкурста катнашучылар** 
   1. Конкурска гариза бирүчеләр – Конкурс турында нигезләмәнең 4 бүлеге нигезендә документлар тапшырган массакүләм мәгълүмат чаралары редакцияләре (законнарда билгеләнгән тәртиптә теркәлгән), журналистлар һәм журналистлар коллективлары (алга таба – гариза бирүчеләр).
   2. Конкурста катнашучылар – тапшырылган эшләре Конкурста катнашырга рөхсәт ителгән гариза тапшыручылар (алга таба – катнашучылар).
   3. Өченче затларның авторлык хокукларын үтәмәгән өчен җаваплылык эшләрне тәкъдим иткән гариза бирүчеләргә һәм катнашучыларга йөкләнә.
6. **Конкурсны үткәрү шартлары** 
   1. Конкурска гаризалар кабул итү: 2021 елның 1 ноябреннән.

Конкурска гаризалар кабул итү тәмамлану: 2021 елның 25 ноябре (бу датаны да кертеп).

Конкурс йомгаклары турында мәгълүмат 2021 елның 15 декабрендә оештыручының рәсми сайтына урнаштырыла.

* 1. Конкурска 2021 елның 1 гыйнварыннан 25 ноябренә кадәр Татарстан Республикасы дәүләт телләренең берсендә массакүләм мәгълүмат чараларында басылып чыккан яисә эфирдан яңгыраган конкурс эшләре кабул ителә.

Конкурска түбәндәге конкурс эшләре кабул ителә:

МР4 форматында һәм (яисә) күчереп алу өчен актив сылтама белән СD- йә DVD-дискта, флешкартада телевизион эшләр (программалар, махсус репортажлар, видеосюжетлар циклы һәм башка телевизион эшләр. Конкурс эшләрен эшнең исемен, авторларын, эфирга чыгу датасын күрсәткән белешмә белән бергә тапшырыла, белешмә массакүләм мәгълүмат чарасы җитәкчесенең имзасы һәм редакция мөһере белән таныклана;

басма массакүләм мәгълүмат чараларындагы төп нөсхәдә, ксерокс аша яки сканер аша чыгарылган вариантта, массакүләм мәгълүмат чарасы җитәкчесенең имзасы һәм мөһере белән таныкланган (булган очракта) мәкаләләр (мәкаләләр сериясе, махсус чыгарылышлар);

кәгазь вариантта һәм (яисә) күчереп алу өчен актив сылтама белән СD- йә DVD-дискта, флешкартада «Интернет» мәгълүмат-телекоммуникация челтәренә куелган язмалар, массакүләм мәгълүмат чарасы җитәкчесенең имзасы һәм мөһере белән таныклана (булган очракта);

МР3 форматында һәм (яисә) күчереп алу өчен актив сылтама белән СD- йә DVD-дискта, флешкартада радио эшләр (программалар, махсус репортажлар, видеосюжетлар циклы һәм башка телевизион эшләр. Конкурс эшләрен эшнең исемен, авторларын, эфирга чыгу датасын күрсәткән белешмә белән бергә тапшырыла, белешмә массакүләм мәгълүмат чарасы җитәкчесенең имзасы һәм редакция мөһере белән таныклана;

4.3. Гаризага түбәндәге документлар кушылып бирелә:

а) конкурс эше, ул Нигезләмәнең 4.2, 4.3 пунктларына туры килергә тиеш;

б) анкета, 1 нче кушымта нигезендә

в) юридик зат буларак теркәлгән массакүләм мәгълүмат чарасы редакцияләре өчен:

юридик затны салым органында исәпкә кую турында таныклык (ИНН) (күчермәсе);

юридик зат җитәкчесен вазыйфага билгеләп кую турында боерык (күчермәсе);

гамәлгә кую документлары (күчермәләре);

ММЧ теркәү турында таныклык (күчермәсе);

г) юридик зат булмаган массакүләм мәгълүмат чарасы редакцияләре өчен:

ММЧ теркәү турында таныклык (күчермәсе) йә теркәлгән массакүләм мәгълүмат чаралары реестрыннан өземтә;

массакүләм мәгълүмат чарасы редакциясе уставы яисә, массакүләм мәгълүмат чарасы редакциясендә кимендә 10 кеше эшләсә, “Массакүләм мәгълүмат чаралары турында” 1991 елның 27 декабрендәге 2124-I номерлы Россия Федерациясе Законының (алга таба – ММЧ турында Закон) 20 статьясы нигезендә аны алмаштыра торган шартнамә.

г) физик затлар (аерым журналистлар, журналистлар коллективлары) өчен:

шәхесне таныклаучы документ (күчермәсе);

әлеге Нигезләмәгә 2 нче кушымта нигезендә Персональ белешмәләрне эшкәртүгә ризалык бирү;

персональ белешмәләр субъекты рөхсәт иткән персональ белешмәләрне таратуга ризалык (3 нче кушымта нигезендә).

Уртак эшләр тапшыра торган журналистлар коллективлары яисә массакүләм мәгълүмат чаралары редакцияләре конкурс эшенә призлы урын бирелгән очракта акчаны процентлап бүлешү турында өстәмә рәвештә килешү тапшырырга тиеш.

Әлеге пунктта күрсәтелгән документлар кәгазь вариантта (оешма җитәкчесенең имзасы белән тамгалана һәм оешма мөһере (булган очракта) сугыла), йә электрон рәвештә PDF форматында тапшырыла.

* 1. Конкурс эшләре рецензияләнми һәм кире кайтарылмый.

4.6. Гаризалар түбәндәге адрес буенча кабул ителә: 420066, Татарстан Республикасы, Казан шәһәре, Декабристлар урамы, 2 нче йорт, «Татмедиа» матбугат һәм массакүләм коммуникацияләр буенча республика агентлыгы, 6 кат, 605 нче кабинет, «2020 елгы Бөтенроссия халык саны алуны массакүләм мәгълүмат чараларында иң яхшы яктыртуга республика конкурсына» дигән тамга белән. Телефон: 8 (843) 570-31-04, электрон почта адресы [konkursvpn@gmail.com](mailto:konkursvpn@gmail.com).

4.7. Документларның Агентлыкка килгән көне аларны тапшыру датасы дип санала.

4.8. Конкурста катнашуга рөхсәт бирмәү өчен нигез булып түбәндәгеләр тора:

гаризаны билгеләнгән срокны бозып тапшыру;

гаризага әлеге Нигезләмәнең 4.4 пунктында каралган документларны теркәмәү;

гаризаның әлеге Нигезләмәнең 4.2., 4.3. пунктларында билгеләнгән таләпләргә туры килмәве;

сурәтендә яисә тавышында хилафлыклар булган эшләр тәкъдим итү.

4.9. Конкурска кертелмәгән эшләр, гариза тапшыруның Оештыручының рәсми сайтында күрсәтелгән срогында, кимчелекләре төзәтелеп, яңадан тәкъдим ителергә мөмкин.

4.10.Гариза бирүчегә Конкурста катнашырга рөхсәт итмәү турында хәбәр гариза кабул ителгәннән алып өч эш көне дәвамында Оештыручы җитәкчесе имзалаган һәм анкетада күрсәтелгән адреска җибәрелгән заказлы хат белән хәбәр ителә.

4.11. Конкурста катнашуга бәйле чыгымнар (почта, командировка һ.б.) Гариза бирүче (Катнашучы) тарафыннан мөстәкыйль түләнә.

4.12. Конкурска йомгак конкурс комиссиясе тарафыннан 15 декабрьдән дә соңга калмыйча ясала.

1. **Номинацияләр**

Конкурс түбәндәге номинацияләрдә үткәрелә:

«2020 елгы Бөтенроссия халык саны алуны басма массакүләм мәгълүмат чараларында иң яхшы яктырту»;

«2020 елгы Бөтенроссия халык саны алуны телерадиоканаллар эфирында иң яхшы яктырту»;

«2020 елгы Бөтенроссия халык саны алуны интернетмассакүләм мәгълүмат чараларында иң яхшы яктырту».

1. **Конкурс эшләрен бәяләү критерийлары**

Конкурс эшләрен бәяләү критерийлары:

Темага туры килүе (0-5 балл);

Конкурс эшләрендә аналитика һәм хәбәрилек (0-5 балл);

эшнең сыйфаты (0-5 балл);

иҗадилык (0-5 балл);

Татарстан Республикасы халкы өчен тәрбияви һәм иҗтимагый кыйммәте (0-5 балл).

**7. Конкурс комиссиясен оештыру һәм аның эшчәнлек тәртибе**

7.1. Конкурс комиссиясе составы 6 кешедән тора, конкурсны оештыручы боерыгы белән раслана һәм комиссия рәисеннән һәм әгъзаларыннан тора.

7.2. Конкурс комиссиясе үз эшен түләүсез нигездә башкара.

7.3. Конкурс комиссиясенең эше утырышта башкарыла. Утырыш, әгәр анда әгъзаларның яртысыннан артыгы катнашса, тулы хокуклы дип санала.

7.4. Конкурс комиссиясе эшенә рәис җитәкчелек итә. Комиссия рәисе булмаганда, рәис вазыйфалары урынбасарга йөкләнә.

7.5. Конкурс комиссиясе әгъзалары конкурс эшләрен әлеге Нигезләмәнең 6 бүлегендә күрсәтелгән критерийлар нигезендә бәяли. Һәрбер критерий буенча баллар саны 5-баллы шкала буенча бәяләнә (0 – 5 балл).

Һәрбер гариза буенча гомуми балл конкурс комиссиясенең барлык әгъзалары бәясен исәпкә алып билгеләнә.

Һәрбер гариза буенча гомуми балларны чагыштырып, конкурс комиссиясе балларның кими баруы тәртибендә катнашучыларның рейтингын төзи.

Гомуми балларның кими баруы тәртибендә рейтингта беренче өч урынны алган катнашучылар номинациядә 1, 2, 3 урын алган җиңүчеләр дип таныла.

7.6. Номинацияләрнең берсенә бер генә гариза бирелсә яки бер гариза да бирелмәсә, йә бер генә гариза да конкурс шартларына туры килмәсә, әлеге номинациядә конкурс үтмәгән дип таныла һәм акчалар башка номинацияләрдә билгеләнгән җиңүчеләргә тигез өлешләрдә бүленә.

7.7. Призлы урыннарның берсе буенча җиңүче билгеләнмәсә, бу призлы урын өчен тәгаенләнгән акчалар номинацияләрдә башка җиңүчеләргә тигез өлешләрдә бүленә.

7.8. Бертигез баллар җыйган катнашучылар булган очракта, җиңүче Конкурс комиссиясе әгъзаларының тавыш бирү юлы белән, утырышта катнашучы комиссия әгъзаларының күпчелеге тавышы белән билгеләнә. Тавышлар саны тигез булса, комиссия рәисенең тавышы хәлиткеч булып санала.

7.9. Җиңгән эш берничә авторныкы (физик затлар өчен)/берничә ММЧ (юридик затлар өчен) булса, приз ул эшне башкаруда катнашкан затлар арасында үзләре килешенгән күләмдә бүленә. Мондый килешү документлар белән бергә тапшырыла.

7.10. Оештыру-техник эшчәнлекне координацияләү, утырышларны әзерләү һәм документларны алып бару өчен Конкурсны оештыручы җаваплы секретарь билгели.

7.11. Җаваплы секретарь конкурс комиссиясе составына керми һәм утырышларда тавыш бирү хокукыннан башка гына катнаша.

7.12. Конкурс комиссиясе утырышы уздырылган көннән алып биш эш көне эчендә Конкурс комиссиясе утырышы йомгаклары буенча беркетмә рәсмиләштерелә, аңа утырышта булган конкурс комиссиясе әгъзаларының имзасы салына, беркетмә конкурс комиссиясе рәисе яисә рәисе урынбасары тарафыннан раслана.

7.13. Конкурс йомгаклары турында мәгълүмат беркетмәгә кул куелганнан соң өч календарь көн эчендә Агентлыкның рәсми сайтына урнаштырыла.

**8. Финанслау**

8.1.Конкурсны оештыруга һәм үткәрүгә бәйле чыгымнар Татарстан Республикасы Министрлар Кабинетының 2021 елның 10 октябрендәге 2043-р номерлы күрсәтмәсе нигезендә Конкурс үткәрү өчен Агентлыкка Татарстан Республикасы бюджетыннан бүлеп бирелгән акчалар исәбеннән тотыла.

8.2. Гомуми акчалата приз фонды – 270, 0 мең сум.

8.3. Җиңүчеләр акчалата премияләр һәм дипломнар белән түбәндәге тәртиптә бүләкләнә:

**«2020 елгы Бөтенроссия халык саны алуны басма массакүләм мәгълүмат чараларында иң яхшы яктырту»:**

1 урын – 40,0 мең сум (I дәрәҗә Диплом);

2 урын – 30,0 мең сум (II дәрәҗә Диплом);

3 урын – 20,0 мең сум (III дәрәҗә Диплом).

**«2020 елгы Бөтенроссия халык саны алуны телерадиоканаллар эфирында иң яхшы яктырту»:**

1 урын – 40,0 мең сум (I дәрәҗә Диплом);

2 урын – 30,0 мең сум (II дәрәҗә Диплом);

3 урын – 20,0 мең сум (III дәрәҗә Диплом).

**«2020 елгы Бөтенроссия халык саны алуны интернетмассакүләм мәгълүмат чараларында иң яхшы яктырту»:**

1 урын – 40,0 мең сум (I дәрәҗә Диплом);

2 урын – 30,0 мең сум (II дәрәҗә Диплом);

3 урын – 20,0 мең сум (III дәрәҗә Диплом).

8.4. Юридик затларга акчалата премияләр Конкурс йомгаклары турында беркетмәгә имза салган мизгелдән алып 10 көн дәвамында Агентлык җитәкчелегенә язылган рәсми хатта күрсәтелгән исәп-хисап счетына күчерү юлы белән түләнә.

8.5. Физик затларга акчалата премияләр Конкурс йомгаклары турында беркетмәгә имза салган мизгелдән алып 10 көн дәвамында Агентлык җитәкчелегенә язылган рәсми хатта күрсәтелгән исәп-хисап счетына күчерү юлы белән яисә Агентлыкның финанс бүлегендә түләнә. Оештыручы салым агенты буларак, акчалата премияләрдән салым тотыла.

8.6. Конкурста җиңүчеләрне бүләкләү датасы һәм урыны турында Агентлыкның рәсми сайтында өстәмә рәвештә хәбәр ителә.

**9. Аерым шартлар**

9.1. Оештыручылар түбәндәгеләргә хокуклы:

әлеге Нигезләмәдә һәм Россия Федерациясенең гамәлдәге законнарында билгеләнгән очраклардан, шулай ук бәхәсле очраклардан тыш, Конкурста катнашучылар белән язмача йә башка төрле элемтәләргә кермәскә;

эшләрне тапшыру срогының беренче яртысында Россия Федерациясе законнары таләпләрен үтәп, Конкурсны туктатырга яки әлеге Нигезләмәгә үзгәрешләр кертергә, бу хакта Оештыручыларның рәсми сайтында тиешле мәгълүмат урнаштырып, Катнашучыларга хәбәр итәргә.

9.2. Конкурс шартлары үзгәрү турында хәбәрнамә алганнан соң, Конкурста катнашучы эшләрне элек билгеләнгән шартларда кабул итүне яисә кертелгән үзгәрешләрне гамәлдә түгел дип тануны таләп итә алмый. Аның эшне Конкурсның яңа шартларына туры китереп үзгәртүе алга таба конкурста катнашырга мөмкинлек бирә.

2020 елгы Бөтенроссия халык саны алуны массакүләм мәгълүмат чараларында

иң яхшы яктыртуга республика конкурсын үткәрү турында

нигезләмәгә

1 нче кушымта

**2020 елгы Бөтенроссия халык саны алуны массакүләм мәгълүмат чараларында иң яхшы яктыртуга республика конкурсында катнашу өчен**

**АНКЕТА**

**Гариза бирүче**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Номинация исеме**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Конкурс эшенең исеме \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Кыскача эчтәлеге \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Адрес \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Телефон/факс** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Эшләрне конкурска тәкъдим итү өченче затларның авторлык хокукын яисә башка хокукларын бозмый.

\*Атасының исеме булган очракта күрсәтелә

2020 елгы Бөтенроссия халык саны алуны массакүләм мәгълүмат чараларында

иң яхшы яктыртуга республика конкурсын үткәрү турында

нигезләмәгә

2 нче кушымта

**Персональ белешмәләрне эшкәртүгә ризалык**

Мин,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, яшәү адресым\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, шәхесне таныклаучы төп документым (паспорт)\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, “Персональ белешмәләр турында” 2006 елның 27 июлендәге 152-ФЗ номерлы Федераль законның 9 статьясы нигезендә “Татмедиа” республика матбугат һәм массакүләм коммуникацияләр агентлыгына (алга таба – оператор) (адресы: 420066, Казан шәһәре, Декабристлар урамы, 2 йорт) **2020 елгы Бөтенроссия халык саны алуны массакүләм мәгълүмат чараларында иң яхшы яктыртуга республика конкурсы**нда катнашуга бәйле рәвештә үземнең персональ белешмәләрне эшкәртүгә, аларны җыюны, системалаштыруны, туплауны, саклауны, төгәлләштерүне (яңартуны, үзгәртүне), алардан файдалануны, аларны таратуны (шул исәптән башкаларга тапшыруны), үз исемемнән башка файдалануны, блокировать итүне, юкка чыгаруны да кертеп, ризалыгымны бирәм.

Эшкәртүгә ризалыгымны бирә торган персональ белешмәләрнең исемлеге:

|  |  |
| --- | --- |
| Эшкәртүгә ризалыгымны бирә торган персональ белешмәләрнең исемлеге: | (фамилия, исем, атасы исеме, җенес, туган көн һәм урын, гражданлык, шәхесне таныклаучы документның реквизитлары (документ төре, сериясе һәм номеры, кем тарафыннан бирелүе), яшәү урыны, теркәлү урыны, телефон номеры (шул исәптән кәрәзле телефон), электрон почта адресы, Россия Федерациясе кредит оешмасында ачылган исәп-хисап счеты турында белешмәләр) |

Әлеге ризалык имзаланган көннән алып 1 (бер) ел гамәлдә була.

Персональ белешмәләрнең субъекты үз персональ белешмәләрен эшкәртүгә әлеге ризалыкны, бу хакта операторга язмача хәбәр итеп, кире алырга хокуклы.

Персональ белешмәләрнең субъекты үз персональ белешмәләрен эшкәртүгә әлеге ризалыкны кире алган очракта оператор аларны эшкәртүне туктатырга яисә туктатуны тәэмин итәргә (персональ белешмәләрне эшкәртү оператор йөкләмәсе буенча башка затка тапшырылган булса) һәм, персональ белешмәләрне эшкәртү өчен аларны саклау башкача кирәк булмаса, ризалыкны кире алу турында мөрәҗәгать кергән көннән алып утыз көн эчендә персональ белешмәләрне юкка чыгарырга яисә юкка чыгаруны тәэмин итәргә (персональ белешмәләрне эшкәртү оператор йөкләмәсе буенча башка затка тапшырылган булса) тиеш. Күрсәтелгән вакыт эчендә персональ белешмәләрне юкка чыгару мөмкинлеге булмаган очракта, оператор аларны блокировать итә яисә блокировать итүне тәэмин итә (персональ белешмәләрне эшкәртү оператор йөкләмәсе буенча башка затка тапшырылган булса) һәм персональ белешмәләрне иң күп дигәндә алты ай эчендә юкка чыгара.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_

(персональ белешмәләр субъектының Ф.И.Ат ис. (булган очракта күрсәтелә) һәм имзасы)

\_\_\_\_\_\_\_\_\_\_\_\_\_\_

(Дата)

2020 елгы Бөтенроссия халык саны алуны массакүләм мәгълүмат чараларында

иң яхшы яктыртуга республика конкурсын үткәрү турында

нигезләмәгә

3 нче кушымта

**Тарату өчен персональ белешмәләр субъекты тарафыннан рөхсәт ителгән персональ белешмәләрне эшкәртүгә ризалык**

Мин, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(фамилия, исем, атасының исеме (булган очракта) рус телендә)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(почта адресы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(электрон почта адресы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(телефон номеры)

“Персональ белешмәләр турында” 2006 елның 27 июлендәге 152-ФЗ номерлы Федераль законның 101 статьясы нигезендә “Татмедиа” республика матбугат һәм массакүләм коммуникацияләр агентлыгына (ОГРН 1031621014765, ОКТМО 92701000, ОКПО 14912163) юридик адресы: 420066, Казан шәһәре, Декабристлар урамы, 2 йорт) **2020 елгы Бөтенроссия халык саны алуны массакүләм мәгълүмат чараларында иң яхшы яктыртуга республика конкурсы**нда катнашуга бәйле рәвештә үземнең персональ белешмәләрне таратуга (шул исәптән башкаларга тапшыруга, бирүгә) ризалыгымны бирәм.

Эшкәртүгә ризалык бирелә торган персональ белешмәләрнең категориясе һәм исемлеге

|  |  |  |  |
| --- | --- | --- | --- |
| N т/с | Персональ белешмәләр | Ризалык | |
|  |  | Әйе | ЮК |
| Гомуми персональ белешмәләр | | | |
|  | Фамилия |  |  |
|  | Исем |  |  |
|  | Атасы исеме (булган очракта) |  |  |
|  | Туган ел, ай, дата һәм урын |  |  |
|  | Адрес |  |  |
|  | Белем |  |  |
|  | Һөнәр |  |  |

2

Эшкәртү өчен шартлар һәм тыю билгеләнә торган персональ белешмәләрнең категориясе һәм исемлеге

|  |  |  |
| --- | --- | --- |
| N т/с | Персональ белешмәләр | Билгеләнә торган шартлар һәм тыюлар исемлеге |
| **1. [Персональ белешмәләрнең категориясе]** | | |
|  | **[Персональ белешмәләрнең исемлеге]** |  |

Искәрмә. Күрсәтелгән таблица персональ белешмәләр субъектының теләге буенча, персональ белешмәләрне эшкәртүне гамәлгә ашыра торган оператор тарафыннан чикләүләрсез тутырыла.

Шартлар һәм тыюлар операторның чикләнмәгән яисә кайбер даирә затларына әлеге персональ белешмәләрне таратуга һәм (яисә) тапшыруга бәйле гамәлләрен чикләүне йә тыюны күздә тота.

Ризалыкта өстәмә шартлар да күрсәтелергә мөмкин, алар алынган персональ белешмәләрне эшкәртүне гамәлгә ашыра торган оператор тарафыннан мәгълүмат кайбер хезмәткәрләргә генә җиткерелә торган эчке элемтәләр буенча йә мәгълүмат-телекоммуникация челтәрләре аша тапшыруны, яки алынган персональ белешмәләрне тапшырмауны күздә тота

Операторның персональ белешмәләр субъектының персональ белешмәләре чикләнмәгән яисә кайбер даирә затларына тапшырылырга мөмкин мәгълүмат ресурслары турында белешмәләр: <http://tatmedia.tatarstan.ru/>.

Әлеге ризалык \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ срокта гамәлдә була.

(**ризалыкның гамәлдә булу срогы)**

Персональ белешмәләр субъекты, операторга язмача хәбәр итеп, үзенең персональ белешмәләрен эшкәртүгә бирелгән ризалыктан баш тартырга хокуклы.

Персональ белешмәләр субъекты, операторга язмача хәбәр итеп, үзенең персональ белешмәләрен эшкәртүгә бирелгән ризалыктан баш тарткан очракта оператор мондый баш тартуны алган көннән алып иң күбе утыз көн эчендә аларны эшкәртүне туктатырга яисә туктатуны тәэмин итәргә (әгәр бу эш оператор кушуы буенча башка зат тарафыннан башкарылса) һәм, элек куелган максатлар өчен персональ белешмәләрне эшкәртү башкача таләп ителмәсә, персональ белешмәләрне юкка чыгарырга яисә юкка чыгаруны тәэмин итәргә (әгәр бу эш оператор кушуы буенча башка зат тарафыннан башкарылса) тиеш.

Күрсәтелгән срокта персональ белешмәләрне юкка чыгару мөмкинлеге булмаган очракта, оператор мондый персональ белешмәләрне блокировать итә яисә блокировать итүне тәэмин итә (әгәр бу эш оператор кушуы буенча башка зат тарафыннан башкарылса) һәм персональ белешмәләрне алты айдан артмаган срокта юкка чыгаруны тәэмин итә.

\_\_\_\_\_\_\_\_\_\_\_\_\_\_(персональ белешмәләр субъекты имзасы)

\_\_\_\_\_\_\_\_\_\_\_\_\_\_ (число, ай, ел)